Na osnovu člana 8 stav 2 tačka 1 alineja 1 Zakona o boravišnoj taksi ("Sl.list RCG", broj 11/04, broj 13/04 i "Sl.list CG", broj 73/10 i broj 48/15), člana 185 Zakona o lokalnoj samoupravi („Sl.list CG br 02/18, 34/19, 38/20), i članova 35 i 39 Statuta Opštine Tivat ("Sl. list Crne Gore - opštinski propisi" br. 24/18 i 09/20) Odbor povjerenika opštine Tivat na sjednici održanoj 19.04.2022. godine donio je

**O D L U K U**

**o formiranju Komisije za odabir projekata valorizacije kulturne baštine koji se odnose na arheološka istraživanja, konzervatorske i restauratorske radove, rekonstrukciju i promociju kulturnih dobara**

**Član 1**

Ovom Odlukom imenuje se Komisija za odabir projekata valorizacije kulturne baštine u sljedećem sastavu:

1. Maja Marović, predsjednica

2. Patricia Pobrić, članica

3. Neven Staničić, član

4. Magdalena Tujković, članica

5. Antonela Stjepčević, članica

6. Dejan Kandić, član

7. Dijana Đinović, članica.

**Član 2**

Komisija se imenuje na mandatni period od dvije godine.

**Član 3**

Javni poziv za finansiranje projekata valorizacije kulturne baštine objavljivaće se najmanje jednom godišnje nakon usvajanja Finansijskog izvještaja Turističke organizacije.

**Član 4**

Uslove za raspisivanje javnog poziva za finansiranje projekata valorizacije kulturne baštine utvrdiće Komisija.

**Član 5**

Raspodjelu sredstava vrši Komisija na osnovu kriterijuma propisanih javnim pozivom.

**Član 6**

Evidenciju o raspodjeli i utrošku sredstava vodi Turistička organizacija i o tome izvještava Nacionalnu turističku organizaciju kvartalno, a Skupštinu jedinice lokalne samouprave jednom godišnje.

**Član 7**

Ova Odluka stupa na snagu osmog dana od dana objavljivanja u "Službenom listu CG – opštinski propisi".

Broj: 03-040/22-83

Tivat, 19.04.2022.godine

**Odbor povjerenika**

**Predsjednik**

**Spasoje Ljesar**